kardosdrur/scandi-wiki huggingface dataset:
Johann Salomon Wahl

Johann Salomon Wahl eller Johann Salomon du Wahl (1689 i Chemnitz – 5. december 1765 i København) var en tysk portrætmaler virksom i Danmark.

Biografi 
Wahl var elev 1705-11 af den sachsiske hofmaler David Høyer i Leipzig og blev efter at have skabt sig et navn som portrætmaler i Tyskland 1719 indkaldt til Danmark. Her blev han hofmaler 1730 og syv år senere tillige, efter den yngste Grodtschillings død, kunstkammerforvalter. 1744 optog akademiet i Florents ham som æresmedlem. Wahl var den mest benyttede portrætmaler i Danmark i slutningen af Frederik IV's og under hele Christian VI's regeringstid.

Han er den betydeligste repræsentant her i landet for den retning i portrætmaleriet, der oprindelig var udgået fra Ludvig XIV's hofmalere, og som fra det franske hof bredte sig ud over det øvrige Europa. Det gjaldt mindre om at gengive den enkelte personligheds individuelle ejendommeligheder end at påtrykke enhver visse bestemte, konventionelle manerer i holdning, bevægelse og udtryk, alt efter vedkommendes køn og stilling i samfundet. Wahls portrætter af kongefamilien og af de øverste i rangen er ganske sikkert de stiveste og pompøseste portrætter, der findes her i landet, men også når han vendte blikket mod sine jævninge eller ned ad mod de lavere samfundslag, er hans portrætfigurer omgivne af en skal af konveniens (hans selvportræt, Henrik Krocks, hofnarren Otto Kyhls, Christian Jacobsen Drakenbergs portrætter); selv Frederik IV's og Anna Sophie Reventlows spæde drengebarn viser sig i Wahls billede (på Holsteinborg) med fornemme lader. Den yndede portrætmalers billeder var sikkert efter bestillernes ønske, og ud fra den betragtning havde de interesse, fordi de viste, hvorledes datidens mennesker ønskede at opfattes. Imidlertid er der dog et og andet af Wahls portrætter, hvori det individuelle glimtvis gør sig gældende. Det bedste i den henseende er vel portrættet af den djærve Poul Vendelbo Løvenørn.

Han døde 1765 og er begravet i Frederiks tydske Kirke.

Der findes et malet selvportræt fra 1755 (Statens Museum for Kunst).

Familie

Johann Salomon Wahl blev gift med Marie Sophie Davidsen (1689-1760)i ægteskabet 4 børn:
 Johan Frederik Wahl gift 1747.
 Caroline Sophia Wahl gift 1738 med Carl Frederik Huhn (Søn af vinhandler Huhn på Østergade).
 Johanna Salome Wahl gift med Ernst Henrik Halle (Kaptajn ved Fynske hvervede Regiment i Nyborg).
 Frederikke Sophia Wahl f. ca.1728 død 6.12.1798 og gift 15.5.1747 med Marcus Tuscher i ægteskabet 1 datter.

Kilder

Martin Due, Hofmaler og Hofbygmester Carl Marcus Tuscher, Gyldendals Boghandel. Kjøbenhavn og Kristiania 1916.

Eksterne henvisninger 
 

Barokmalere
Portrætmalere
Hofmalere fra Danmark
Kongelige kunstkammerforvaltere fra Danmark
Danskere i 1700-tallet
Personer i Dansk Biografisk Leksikon
Personer fra Chemnitz
Medlemmer af Accademia delle arti del disegno
Sjelle

Sjelle er en by i Østjylland med , beliggende 5 km nordøst for Galten, 18 km vest for Aarhus og 23 km nord for Skanderborg. Byen hører til Skanderborg Kommune og ligger i Region Midtjylland.

Sjelle hører til Sjelle Sogn, og Sjelle Kirke ligger i byen.

Wedelslund 
2 km sydvest for Sjelle ligger herregården Wedelslund, der oprindeligt hed Sjelle Skovgård. Siden 2012 er der på Wedelslund afholdt veteranbil-træf Grundlovsdag.

Faciliteter 
Sjelle Forsamlingshus har en krostue med bar til 25 personer og en festsal med scene til 100 personer.

Ved Wedelslunds hestehave 1½ km vest for byen ligger friskolen Den fri Hestehaveskole med ca. 200 elever, børnehaven Følfod med 50 børn, Natur-SFO'en og 46 ansatte.

Historie 
I kirkens våbenhus findes Sjelle-stenen, en runesten fra 970-1020.

Sjelle havde en af Frederik 4.'s rytterskoler, der blev opført i 1720'erne.

I 1904 beskrives Sjelle således: "Sjelle (1326: Selegh, 1340: Siælugh) med Kirke, Skole, Købmandshdl., Andelsmejeri, Kro og Telefonst." Det høje målebordsblad fra 1800-tallet viser desuden et fattighus.

Hammelbanen 
Aarhus-Hammel-Thorsø Jernbane (1902-56) slog et stort sving nord om Skovby, og Skovby Station blev anlagt på bar mark 1 km nordøst for landsbyen. Det var for også at betjene Sjelle og dens nabolandsbyer Herskind og Skjørring nord for Lyngbygård Å. Stationsvej blev anlagt mellem Sjelle og Præstbrovej, der forbandt Herskind med Skovby Station. 1. juni 1924 oprettede banen et trinbræt ved navn Skovby-Sjelle Vejen, senere kaldt Sjellevejen. Det lå ved Wedelslundvej 1½ km sydøst for herregården og 2½ km syd for Sjelle. Banetracéet er bevaret som grusvej mellem Wedelslundvej og Skovby Nord.

Noter

Eksterne kilder/henvisninger 

 sjelle.dk - udgivet af Sjelle Bylaug
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Skanderborg Kommune
Watch Out (Raunchy)

"Watch Out" er et nummer af det danske industrial metal-band, Raunchy. Nummeret er fra albummet Confusion Bay. Nummeret "Watch Out" blev et af deres mest kendte. "Watch Out" betyder oversat "Pas på" eller "Hold øje med hvad der sker", så det er "Kig Frem".

Video 

Videoen til nummeret handler om et barns sørgmodige liv fra hans fødsel til teenageliv. Det sørgmodige er, at han mangler omsorg og kærlighed, derfor bliver han meget sindssyg, og han slår en uskyldig kat ihjel. Musikvideoen ender med, at hans psykisk syge mor og far dør, da de bliver myrdet af voldsmænd, og at teenagedrengen vælger en operation eller selvmord – præcist hvad får man ikke at vide.

Sange fra Danmark
Asian handicap

Asian handicap er en anden form for væddemål end de traditionelle 1-x-2 spil vi er vant til. Denne form for væddemål er populært inden for fodbold, amerikansk fodbold, basketball, baseball, rugby og ishockey. Spillet er attraktivt for de spillere der gerne vil vinde ofte, for der er kun to mulige udfald i hvert væddemål, idet muligheden for uafgjort bliver elimineret. Dette sker ved, at et af holdene bliver tildelt et handicap, sådan at det andet hold betragtes som vinder hvis kampen ender uafgjort. For at gøre det hele lidt mere kompliceret – men også mere attraktivt – er der dog også nogle lidt indviklede regler for hvornår man kan få en del af sit indskud igen.

De forskellige handicap 
Der er grundlæggende to forskellige typer af handicap: hele handicap og halve handicap.

Hele handicap betyder, at det ene hold bliver tildelt et helt antal mål på forhånd. Det kan dog også være 0 mål hvorved det næsten er et traditionelt væddemål.
Eksempelvis:
 Spiller man +1 på Hold A vil dette betyde at Hold A starter kampen med et helt mål, og der er således tre udfald af væddemålet. I tilfælde af uafgjort eller sejr til Hold A vil dette betyde at væddemålet er vundet, i tilfælde af et nederlag på et enkelt mål (0-1, 1-2, 2-3) vil indskuddet tilbagebetales og væddemålet annulleres, og i tilfælde af at Hold B vinder med to mål eller over vil væddemålet blive tabt.

Halve handicap er når et af holdene bliver tildelt et halvt mål til at starte med. Det betyder at kampen inklusiv handicap ikke kan ende uafgjort så enten vinder du eller også taber du:
Eksempelvis:
 Spiller man +0,50 i Asian handicap på Hold A vil holdet starte kampen med et halvt mål, og væddemålet vil således vindes i tilfælde af et udfald på uafgjort eller Hold A-sejr. En Hold B-sejr vil betyde at væddemålet er tabt.

Kvarte handicap kan man godt blive lidt forvirret over, for de har et ulogisk navn. I virkeligheden burde handicappet 0:1/4 hedde noget i retning af 0:1/4 og 0:1/2. Når man spiller dette væddemål laver man nemlig en kombination af et halvt og et helt væddemål:
 Spiller man 0:1/4 spiller man i virkeligheden to væddemål med halvdelen af indsatsen på hver: Et væddemål 0:0 og et væddemål 0:1/2. 
 Spiller man 0:3/4 spiller man i virkeligheden to væddemål med halvdelen af indsatsen på hver: et væddemål 0:1/2 og et væddemål 0:1. 
 Spiller man 0:1 1/4 spiller man i virkeligheden to væddemål med halvdelen af indsatsen på hver: et væddemål 0:1 og et væddemål 0:1 1/2.

Kilder 

Væddemål
Sportsvæddemål
Hylke

Hylke er en landsby i Østjylland med . Hylke er beliggende nær Skanderborg Sø 10 kilometer syd for Skanderborg og 30 kilometer sydvest for Aarhus. Byen hører til Skanderborg Kommune og er beliggende i Region Midtjylland.

Byen har børnehave, skole (0.-2. klasse), købmand, forsamlingshus, rideskole, multihus, bypark med skaterbane, legeplads, tennisbaner, multibane, fodboldbaner.

Landsbyen hører til Hylke Sogn, og Hylke Kirke ligger i byen.

Kilder 

Byer i Skanderborg Kommune
Nørre Vissing

Nørre Vissing er en landsby i Østjylland med . Nørre Vissing er beliggende mellem Ravnsø og Herningmotorvejen fire kilometer sydøst for Låsby, seks kilometer sydvest for Galten og 26 kilometer vest for Aarhus. Byen hører til Skanderborg Kommune og er beliggende i Region Midtjylland.

Landsbyen hører til Veng Sogn, og Nørre Vissing Kro ligger i byen.

Kilder 

Byer i Skanderborg Kommune
Byer og bydele med genforeningssten
Nicolai Wichmann

Nicolai Wichmann (død oktober 1729) var en dansk portrætmaler, far til Peter Wichmann.

Han fik 11. december 1703 bestalling som dronning Louises hofskildrer og blev snart efter gift med Sara Jensdatter Foght; 23. august 1721 fik han bestalling som dronning Anna Sophie Reventlows hofskildrer; han døde i oktober (bisat 24. oktober) 1729. I årene 1717 til 1729 fik han betaling for adskillige arbejder til hoffet. Der tillægges ham endnu enkelte portrætter, deriblandt et af Frederik IV, i hvilket han har malet kongens åsyn, medens Hendrik Krock har tilføjet det øvrige; maleriet findes på Rosenborg.

Kilder 
 

                                           

Danskere i 1700-tallet
Barokmalere
Hofmalere fra Danmark
Personer i Dansk Biografisk Leksikon
Private (romanserie)

Private er fællestitlen for en serie ungdomsromaner skrevet af amerikaneren Kate Brian, og den har opnået en popularitet, der har bragt den på New York Times' bestsellerliste.

Handling 
Den handler om en 15-årig pige, som som hedder Reed Brennan. Hun kommer fra landet i Pennsylvania, men starter på den eksklusive kostskole Easton Academy.
Hun møder drengen Thomas Pearson og de såkaldte "billingspiger" De er meget smukkere, rigere og mere selvsikre end de andre, og styrer skolen. Reed vil gøre alt for at blive en af dem. Se om det bliver til noget.

Romaner fra USA
Peder Andersen

Peder Andersen ( ? – 1694) var en dansk maler.

Andersen kaldes jævnlig i de kongelige regnskaber Peder Normand og var vel således født i Norge. Om hans kunstneriske uddannelse vides intet. Omtrent fra 1680 af sysselsattes han for hoffet, dels som maler, dels som en slags kunstkommissionær: han købte billeder til kongen på Abraham Wuchters' auktion (1683), modtog og ordnede kobberstik og blybilleder, som på den tid i ikke ubetydeligt antal indkøbtes for kongelig regning i Holland af maleren Gelton, osv. Snart efter blev Andersen kongelig hofmaler. Han opholdt sig mest på Frederiksborg og havde værksted der. Af hans arbejder kan nævnes Skattens Mønt, som kom i Den Kongelige Malerisamling, to billeder: Engle med Scepter, Sværd og Rigsæble (1684) i "det nye Gemak" på Frederiksborg, tre billeder (1689) i Slotskirken sammesteds, Fred og Enighed på Jægersborg, et par portrætter, som af gehejmeråd Michael Wibe og af Niels Juel, på Rosenborg, o. a. m. Adskillige af disse billeder er gået til grunde eller kunne ikke mere på vises. I sin malemåde og i hele sin kunstretning står han den hollandske skole nær og har derfor formodentlig været lærling af Carl v. Mander eller Abr. Wuchters. Andersen var Magnus Bergs læremester i malerkunsten; Berg kom i hans værksted på Frederiksborg midt i 1690 og holdt ud hos ham til sin afrejse til Italien eller til sin læremesters omtrent samtidig dermed indtræffende Død, i Forsommeren 1694, skønt Andersen synes at have været en skrap, undertiden endog meget barsk lærer. Andersen og Wilken Riboldt have tegnet kartoner til de af Bernt van der Eichen og hans broder vævede tapeter i Riddersalen på Rosenborg Slot.

Ekstern henvisning 
 

Danskere i 1600-tallet
Personer i Dansk Biografisk Leksikon
Hofmalere fra Danmark
Voerladegård

Voerladegård er en landsby i Østjylland med . Byen ligger i Søhøjlandet ikke langt fra skoven, Mossø og Gudenåen. Fra byen er der ca. 10 minutters kørsel til Østjyske Motorvej og 30 minutter til Aarhus, Silkeborg og Vejle.

Byen råder over både vuggestue, dagplejer, børnehave, skole og multisal samt et velfungerende foreningsliv med blandt andet oplyst fodboldbane, cykel- og løbeklub.

Byen hører til Skanderborg Kommune og er beliggende i Region Midtjylland. Den blev i 2020 kåret til Årets Landsby i Skanderborg Kommune.

Kilder 

Byer i Skanderborg Kommune
Russell T Davies

Russell T Davies, OBE (født Stephen Russell Davies 27. april 1963), er en tv-producer og forfatter fra Wales. Han er kendt for serier som Queer as Folk og The Second Coming samt for at genoplive den succesfully britiske Science fiction serie Doctor Who. Han skabte også dennes spin-off serier Torchwood og The Sarah Jane Adventures. Han har desuden skrevet bogen A Writer's Tale, som består af en serie af emails skrevet mens han lavede sæson 4 af Doctor Who og dermed giver et indblik i hans skriveprocess.

Skrevne episoder

Bibliografi
 Dark Season (BBC Books, 1991) 
 Doctor Who: Damaged Goods (Virgin Books, 1996) 
 Queer As Folk: The Scripts (Channel 4 Books, 1999) 
 
 

Skønlitterære forfattere fra Wales
Tv-producenter
Personer fra Swansea
Bestalling

Bestalling er en tilladelse til at virke indenfor et felt.

Enhver, der udnævnes til embeds- eller befallingssmand, modtager en skriftlig meddelelse herom, enten fra den udnævnende myndighed selv eller fra den underordnede autoritet, der har udvirket udnævnelsen. Ved siden heraf udfærdiges ofte, således for alle kgl. embedsmænd, et såkaldt bestallingsbrev, der har form af et åbent brev og indeholder en af den udnævnende myndighed underskrevet kundgørelse om udnævnelsen. Bestalling tilstilles embedsmanden og skal i påkommende tilfælde tjene ham som legitimation. Oppebørselsbetjentes bestalling bliver tillige tinglæst. Tidligere betaltes for udfærdigelsen et betydeligt bestallings-gebyr, men dette er nu ganske bortfaldet. – I bestallinger for kgl. embedsmænd er altid tilføjet en klausul om embedspligterne:  Sådanne bestallinger blev tidligere indsendte til fornyelse ved tronskifte, men dette finder siden 1906 ikke længere sted. Bestalling anvendes også ved meddelelse af titel eller rang.

Licenser
Erhvervsliv
Skjørring

Skjørring er en landsby i Østjylland med . Skjørring er beliggende tre kilometer nord for Galten og 21 kilometer vest for Aarhus. Byen hører til Skanderborg Kommune og er beliggende i Region Midtjylland.

Landsbyen hører til Skjørring Sogn, og Skjørring Kirke ligger i byen.

Kilder 

Byer i Skanderborg Kommune
Poul Michael Hansen

Poul Michael Hansen, også kaldt Poul Tysker (født 1. oktober 1898 i Flensborg, død 12. november 1948 i Viborg) var en dansk nationalsocialist, som var tolk og medhjælper for Gestapo i København.

Biografi

Tidligt liv 
Poul Michael Hansen var søn af en tysk mor og en dansk far. Han havde tysk statsborgerskab. Under 1. verdenskrig gjorde han tjeneste ved vestfronten og blev efter krigen vulkanisør i Holsten. I 1923 flyttede han til Odense. I 1926 blev han gift og fik to børn; allerede i 1932 blev han skilt.

Tiden under Besættelsen 
Poul Michael Hansen var antikommunist og nationalsocialist. Allerede den 21. juli 1935 meldte han sig ind i DNSAP. Han meldte sig i 1939 frivilligt til kamp mod kommunisterne i Finlandskrigen.

Efter den tyske besættelse af Danmark rejste han til Berlin for at søge arbejde. Men han blev i 1941 indrulleret i den tyske hær og sendt til østfronten. Herfra blev han meget hurtigt hjemsendt, da han led af forskellige sygdomme, bl.a. en voldsom årebetændelse.

I juli 1942 rejste han tilbage til Odense, hvor han igen fik arbejde som vulkanisør. I februar 1943 rejste han til København, hvor han fik et job som marinevægter. Poul Michael Hansen fandt arbejdet kedeligt, og han blev i stedet tolk for Gestapo.

Den 15. august 1944 blev han ansat som medhjælper i det tyske sikkerhedspoliti ved Husmandsskolen i Odense, hvor han blev til den 21. januar 1945. Andre kilder nævner, at han allerede blev ansat i Odense den 4. oktober 1943.

Mens han arbejdede i Odense, blev han flere gange udsat for likvideringsforsøg af modstandsbevægelsen. Han gik han under navnet "Poul Tysker", og rygter om tortur af fanger svirrede i byen.

Den 21. januar 1945 blev han efter uoverensstemmelser med gestapochefen i Odense, Friedrich Dohse, forflyttet til Shellhuset i København. Her forsatte han nidkært sit arbejde indtil befrielsen.

Befrielsen 
Det lykkedes for ham at undslippe til Tyskland i de kaotiske dage omkring befrielsen. I Tyskland blev han arresteret af briterne, som sendte ham tilbage til retsforfølgelse i Danmark.

Den 8. marts 1947 blev Poul Michael Hansen dødsdømt ved Odense Købstads Kriminalret. Den 14. februar 1948 blev dommen stadfæstet i Østre Landsret. Den 7. september 1948 blev den også stadfæstet i Højesteret. Selv om Poul Michael Hansen var tysk statsborger, mente Højesteret, at han fra 1923 var at regne som dansk statsborger, da han bosatte og giftede sig i Danmark.

Poul Michael Hansen blev henrettet ved skydning den 12. november 1948 klokken 01:00 i Undallslund plantage ved Viborg.

Kilder 
 Danskere i Tysk Tjeneste – Poul Michael Hansen

Personer fra Flensborg
Nazister fra Danmark
Finlandsfrivillige fra Danmark
Danskere i 1900-tallet
Personer henrettet ved skydning
Henrettede i Danmark i retsopgøret efter 2. verdenskrig
Danskere i tjeneste for Nazityskland
Henrettede personer fra Danmark
Hohenlohekreis

Hohenlohekreis er efter indbyggertal den mindste landkreis i den tyske delstat  Baden-Württemberg. Den hører til  Region Heilbronn-Franken i Regierungsbezirk Stuttgart. Hohenlohekreis grænser mod sydvest og vest til Landkreis Heilbronn, mod nord til Neckar-Odenwald-Kreis og Main-Tauber-Kreis og mod øst og syd  til Landkreis Schwäbisch Hall.

Geografi 
Hohenlohekreis er en del af landskaberne  Hohenloher Ebene og den sydlige del af  Bauland og mod syd  Waldenburger Bergen, der hører til  Naturpark Schwäbisch-Fränkischer Wald. Gennem området løber floderne Jagst Kocher der er bifloder til Neckar. Det højeste punkt i landkreisen er 523 moh. ved Waldenburg.

Der er omkring  320 navngivne byer, landsbyer og bebyggelser i Hohenlohekreis.

Byer og kommuner 

Kreisen havde   indbyggere pr.    

Kommunale samarbejder
 Gemeindeverwaltungsverband „Hohenloher Ebene“ med sæde i  Neuenstein; Medlemskommuner: byerne Neuenstein og Waldenburg samt kommunen  Kupferzell
 Gemeindeverwaltungsverband „Krautheim“ med sæde i  Krautheim; Medlemskommuner: Byen Krautheim og kommunerne Dörzbach og Mulfingen
 Byen  Künzelsau og byen  Ingelfingen
 Gemeindeverwaltungsverband „Mittleres Kochertal“ med sæde i  Niedernhall; Medlemskommuner: byerne Forchtenberg og Niedernhall samt kommunen Weißbach
 Byen  Öhringen med kommunerne  Pfedelbach og Zweiflingen

Eksterne kilder og henvisninger 

 Officiel Internetside for Landkreisen

Noter
Fruering

Fruering er en landsby i Østjylland med . Fruering er beliggende seks kilometer øst for Skanderborg og 24 kilometer sydvest for Aarhus. Byen hører til Skanderborg Kommune og er beliggende i Region Midtjylland.

Landsbyen hører til Fruering Sogn, og Fruering Kirke ligger i byen.

Kilder 

Byer i Skanderborg Kommune
Blegind

Blegind er en landsby i Østjylland med . Blegind er beliggende ved Solbjerg Sø tre kilometer sydøst for Hørning og 16 kilometer sydvest for Aarhus. Byen hører til Skanderborg Kommune og er beliggende i Region Midtjylland.

Landsbyen hører til Blegind Sogn, og Blegind Kirke ligger i byen.

Kilder 

Byer i Skanderborg Kommune
Tebstrup

Tebstrup er en lille by i Østjylland med . Tebstrup er beliggende ved Østjyske Motorvej og Tebstrup Sø 10 kilometer syd for Skanderborg, 15 kilometer nord for Horsens og 35 kilometer sydvest for Aarhus. Byen hører til Skanderborg Kommune og er beliggende i Region Midtjylland.

Tebstrup ligger i Ovsted Sogn.

Kilder 

Byer i Skanderborg Kommune
Herskind

Herskind er en lille by i Østjylland med . Herskind er beliggende fire kilometer nord for Galten og 17 kilometer vest for Aarhus. Byen hører til Skanderborg Kommune og er beliggende i Region Midtjylland.

Byen har egen dagligvarebutik, sin egen folkeskole og børnehave: Herskind Skole & Børnehus. Ydermere er Hertha Levefællesskab beliggende i yderkanten af byen. Herskind hører til Skivholme Sogn.

Kilder 

Byer i Skanderborg Kommune
Stjær

Stjær er en lille by i Østjylland med . Stjær er beliggende fem kilometer syd for Galten og 19 kilometer vest for Aarhus. Byen hører til Skanderborg Kommune og er beliggende i Region Midtjylland. Stjær blev kåret til årets landsby i Skanderborg Kommune i 2019 - og 2 år senere i 2022 blev Stjær kåret som Årets Landsby i Danmark.

Landsbyen hører til Stjær Sogn og Stjær Kirke ligger i byen.

I 1803 gjorde man et meget stort depotfund, kaldet Stjærskatten, bestående af omkring 19.000 mønter fra middelalderen. Kun omkring 100 mønter er dog bevaret.

Stjær blev i 2021 kåret til Årets Landsby af Landdistrikternes Fællesråd og Landsforeningen Landsbyerne i Danmark i samarbejde med Forenet Kredit, foreningen bag Nykredit og Totalkredit.

Kilder 

Byer i Skanderborg Kommune
Kocher

Kocher er en flod i den nordøstlige del af Baden-Württemberg i Tyskland, og en biflod til Neckar fra højre med en længde på 182 km. Navnet «Kocher» har sit ophav i det keltiske navn «cochan» og betyder sandsynligvis «bugtende flod». Kocher har sit udspring ved foden af den østlige ende af Schwäbische Alb fra to karstkilder kalldet Schwarzer (sorte) Kocher og Weißer (hvide) Kocher. Schwarzer Kocher har et afvandingsområde på omkring 1.800 km², som stort set er dækket af skov. Ved kilden har den en vandføring på mellem 50 l/s og 4 000 l/s, med et gennemsnit på 680 l/s. Weißer Kocher har en middelvandføring på 400 l/s.

Geografi 

Schwarzer Kocher har sit udspring i Oberkochen. Den anden kilde, Weißer Kocher, har sit udspring vest for Unterkochen fra mange småkilder. Navnet Weißer Kocher kom fra det hvide skum som vandet danner når det løber hurtigt over stenene. Schwarzer Kocher løber derimod forholdsvis stille og får vandet til se mørkere ud. Kildefloderne løber sammen i Unterkochen og løber nordover gennem byerne Aalen og Wasseralfingen frem til Hüttlingen, hvor Kocher drejer vestover mod Abtsgmünd. Her løber Lein ud i Kocher. Kocher drejer videre nordvestover til Unterrot, hvor den modtager Rot og fortsætter frem til byerne Gaildorf og Schwäbisch Hall. Nær Geislingen munder Bühler ud i Kocher. I et stort sving drejer Kocher vestover igen og over sletten i Hohenlohekreis og løber gennem Künzelsau.I Neuenstadt am Kocher modtager den  Brettach. Nær Bad Friedrichshall munder Kocher ud i Neckar, et par kilometer ovenfor udmundingen af floden Jagst, som mere eller mindre løber parallelt nordøst for Kocher.

Vandkvalitet og forurening 
Der ligger flere industribyer i den øvre del af Kocherdalen og dårlige rensningsanlæg har ført til kraftig forurening af Kocher. I 1984 var Kocher den mest forurened flod omkring Stuttgart, men efter kun seks års arbejde var vandkvaliteten forbedret meget og i dag er Kocher kun regnet som en moderat forurenet flod. Det meste af den brune farve i Kocher kommer fra mudder i vandet, og betyder ikke nødvendigvis på dårlig vandkvalitet.

Eksterne kilder/henvisninger 

 Der Kocher – Lebensader des Ostalbkreises (tysk) 
 Lott, Berhard H. Der Kocher von der Quelle bis zur Mündung (German). Swiridoff Verlag, Künzelsau, 2002. 

Floder i Baden-Württemberg
Storring

Storring er en landsby i Østjylland med . Storring er beliggende ved Herningmotorvejen to kilometer nord for Stjær, tre kilometer syd for Galten og 19 kilometer vest for Aarhus. Byen hører til Skanderborg Kommune og er beliggende i Region Midtjylland.

Landsbyen hører til Storring Sogn, og Storring Kirke ligger i byen.

Kilder 

Byer i Skanderborg Kommune
Byer og bydele med genforeningssten